El Hogar de Nueva Granada: Digital Storytelling in one Bogotá School | ExpresArte
Meeting the Kids, Seeing their Barrio » Deur Thiago Senna
Hierdie is die sub-tema van Kuorinka.
Laas opdateer: November 24, 2015
Toeganklikheid gereed, Unieke agtergrond, Unieke hoofstrook, Spesifieke kieslys, Redakteur styl, Voorgestelde fotos, Buigsame hoofstrook, Vloeibare uitleg, Volwydte modelvorm, Groen, Linker Kantkolom, Microformats, Een kolom, Oranje, Artikel formate, Responsive uitleg, Regter Kantkolom, RNL taal ondersteuning, Drywende artikel, Gegroepeerde kommentare, Gereed vir vertaal, Twee kolomme, Geel Toekennings: Algemeen – Van Ewijck Foundation
Toekennings: Algemeen	Mike	2017-10-09T11:30:10+00:00
Talle ander organisasies het al baat gevind by die Stigting. Die Genootskap Nederland-Suid-Afrika is oor die jare gehelp om groepsbesoeke moontlik te maak van Nederlandse studente aan Suid-Afrika, en omgekeerd. Aan die destydse Suid-Afrikaanse Biblioteek (tans die Nasionale Biblioteek, Kaapstad) is geld beskikbaar gestel vir die restourasie van waardevolle Nederlandse boeke in sy Van Dessin-versameling. Toe die Koninklijke Bibliotheek in Den Haag mikrofilmkameras vir die verfilming van Suid-Afrikaanse koerante aan die Suid-Afrikaanse Biblioteek geskenk het, het die Stigting ingestaan vir die vervoer daarvan na Kaapstad. Die ZASM-Gedenkhuis in Pretoria is gedeeltelik met fondse van die Stigting gerestoureer. Aan die Nederlands Cultuurhistorisch Instituut by die Universiteit van Pretoria is gereeld bydraes gemaak vir die aankoop van Nederlandse boeke en UNISA word al jare gehelp met die betaling van subskripsies op Nederlandse tydskrifte. Die publikasie van tientalle besondere boeke is ook in die verlede deur die Stigting moontlik gemaak. Hieronder ressorteer Dan Sleigh se Die Buiteposte van die VOC, die Codex Witsinii wat deur Iziko-Museums gepubliseer is, verskillende boeke deur Karel Schoeman en vertalings van Afrikaanse boeke in Nederlands.
Die Van Ewijck-Stigting verskaf beurse en toekennings aan voorgraadse en nagraadse studente van Nederlandse afkoms, of studente wat in die Nederlandse taal-, letterkunde of kultuurgeskiedenis studeer. Met studente van Nederlandse afkoms word bedoel persone van wie ten minste die vader of moeder in Nederland gebore is, bewysbaar deur ’n paspoort of geboortesertifikaat. Persone wat akademiese navorsing onderneem met ‘n Nederlandse verbintenis kom ook in aanmerking. Hierdie navorsing of nagraadse studie sluit ook studies in aan Nederlandse universiteite of goedgekeurde Nederlandse instellings. Van suksesvolle aansoekers word sekere stawende dokumente verwag voordat uitbetalings gemaak word, byvoorbeeld bewys van registrasie of bewys van uitnodiging deur of aanvaarding by ‘n Nederlandse universiteit of instelling. Die sluitingsdatum vir aansoeke vir die volgende kalenderjaar is 31 Oktober. Tussentydse aansoeke word soms ook oorweeg.
Die prestasieprys word toegeken aan ŉ persoon of instansie wat gepresteer het op ‘n terrein wat binne die raamwerk van die doeleindes van die Stigting val.
Die Sosiale Komitee van die Van Ewijck-Stigting voorsien finansiële en praktiese steun, asook maatskaplike advies, aan veral bejaarde persone van Nederlandse afkoms woonagtig in die Wes-Kaap, wat weens omstandighede buite hulle beheer finansieel swaar kry.
ŉ Geregistreerde maatskaplike werker evalueer elke aansoeker se maatskaplike en finansiële omstandighede en maak ŉ aanbeveling aan die Raad.